
[bookmark: _GoBack][bookmark: _Toc69832889]CONVOCATÒRIA PER A LA CONCESSIÓ DE SUBVENCIONS EN EL MARC DEL PROJECTE EUROPEU LIFE RETHINKWASTE (LIFE18 GIE/IT/000156), “RETHINKING MUNICIPAL TARIFF SYSTEMS TO IMPROVE URBAN WASTE GOVERNANCE” DEL MUNICIPI DE SANT JUST DESVERN EN RÈGIM D’ADJUCACIÓ DIRECTA

[bookmark: _Hlk83890039]Article 1. Objecte i finalitat
1.1. L’objecte d’aquestes bases és regular les condicions per a l’atorgament de premis per al foment de la millora en els hàbits de recollida selectiva de residus destinades a les persones físiques adherides a la campanya KAYT del projecte Life RethinkWaste i que siguin residents al municipi de Sant Just Desvern.
1.2. [bookmark: _Hlk83204398]Les subvencions regulades en aquestes bases seran en espècie en forma de vals de descompte per la compra en comerços locals i en restauració local.
[bookmark: _Hlk83204462]Aquests vals de descompte s’obtindran mitjançant un sorteig entre les persones adherides a la campanya KAYT en la primera fase de la campanya.
[bookmark: _Hlk83205016]La primera fase de la campanya es desenvolupa en el barri de la Miranda-Canigó, on s’han repartit ja les targetes electròniques per a l’obertura dels contenidors de Resta i Orgànica, tal com es mostra en el mapa de l’Annex 1.
1.3. [bookmark: _Hlk83204573]Les persones adherides a la primera fase de la campanya KAYT del projecte Life RethinkWaste participaran també en el sorteig final de productes de mobilitat sostenible (patinets elèctrics, bicicletes...) tal com s’indica al punt 1.2 de les Bases Reguladores publicades al BOPB amb data 25-06-2021
Article 2: Dotació pressupostària
[bookmark: _Hlk83204691]L’import màxim de la dotació pressupostària d’aquesta convocatòria és de 1.500 euros pel sorteig dels vals de descompte per la compra en comerços locals i en restauració local.
Aquest import serà amb càrrec a l’aplicació pressupostària UM 17200 48199 del pressupost de l’Ajuntament de Sant Just Desvern per a l’exercici 2021 i següent (Projecte econòmic 2019/3/AUM/03).

Article 3. Requisits d’accés a les subvencions i obligacions de les persones beneficiàries
Els requisits generals i particulars s’indiquen als punts 4 i 5 de les Bases Reguladores publicades al BOPB amb data 25-06-2021 i al DOGC amb data 22-09-2021.
Podran participar en el sorteig dels vals de descompte per la compra en comerços locals i en restauració local, les persones adherides a la campanya KAYT en la primera fase, tal com s’explica el punt 1.2.

Article 4. Criteris d’atorgament i documentació a presentar 
Els criteris i la documentació necessària per accedir a les línies de subvenció s’indiquen als articles 6, 7 i 9 de les Bases Reguladores.

Article 5. Termini de presentació de les sol·licituds
El termini de presentació de les sol·licituds s’iniciarà l’endemà de la publicació al DOGC i finalitzarà transcorreguts 10 dies hàbils.    
Es podrà tancar el termini d’admissió de sol·licituds d’aquestes subvencions en una data anterior en funció de les disponibilitats pressupostàries. El tancament de l’admissió de sol·licituds es farà per mitjà d’una Resolució d’Alcaldia que es publicarà al DOGC i al BOPB.

Article 6. Quantia de les subvencions
El llindar mínim pel qual les persones inscrites a la plataforma podran participar al sorteig pels vals de descompte per la compra en comerços locals i en restauració local és determinat per les interaccions que faci amb el xatbot i l’ús del contenidor d’orgànica.
D’aquesta manera s’estableix una escala progressiva de puntuació que permetrà als usuaris accedir als premis sortejats:
· Sorteig de 30 vals de 25 euros: tots els usuaris de més de 450 punts
· Sorteig de 13 vals de 50 euros: els usuaris que tinguin més de 551 punts
· Sorteig d’un val de 100 euros: els usuaris que tinguin més de 651 punts
Per tant, el total de vals sortejats són 44 vals: 30 vals de 25€, 13 vals de 50€ i 1 val de 100€. 

Article 7: Òrgans competents i termini per resoldre
D’acord amb l’article 10.2 i 10.3 de les Bases reguladores publicades al BOPB, l’òrgan responsable de la resolució del procediment per a l’atorgament de les subvencions previstes en aquesta convocatòria serà el regidor de Medi Ambient.
El termini màxim per a la resolució serà de dos mesos des de la finalització del termini de lliurament de sol·licituds. La manca de resolució, dins d’aquest termini, tindrà efectes desestimatoris. 

Article 8: Procediment i règim de recursos
Entre totes les sol·licituds que compleixin els requisits establerts a l’article 3, es realitzarà un sorteig davant del tècnic de l’Ajuntament encarregat del Projecte Life RethinkWaste.
S’aixecarà un acta del sorteig i s’elevarà a l’Alcaldia com a òrgan responsable del procediment de concessió mitjançant sorteig per atribució directa de la normativa de règim local, o òrgan en qui delegui.
La notificació de les persones beneficiàries del sorteig es notificarà de manera telemàtica, es publicarà al web municipal, al BOPB i seran comunicades a la BDNS (Base de Datos Nacional de Subvenciones) a efectes de publicitat.
La data màxima per recollir els vals serà el 29 de novembre del 2021. En cas que el/s premiats no compareguin dins del termini, els vals es guardaran com a premis pels sortejos de les següents fases de la campanya.
Els establiments adherits on els beneficiaris del sorteig podran bescanviar els vals premiats, s’especificaran en els mateixos vals.

ANNEX 1
Mapa on s’indica la zona del municipi on es desenvolupa la primera fase de la campanya, anomenada la Miranda-Canigó, on s’han repartit ja les targetes electròniques per a l’obertura dels contenidors de Resta i Orgànica.

